徐佳瑩

徐佳瑩係臺灣流行音樂歌手兼唱作人，花蓮出世，臺中長大，籍貫四川簡陽。2008年贏咗第三屆《超級星光大道》歌唱選秀比賽而出道，以《身騎白馬》、《失落沙洲》等曲聞名，有「唱作精靈」嘅稱號。

早年生活 
徐佳瑩阿爸係退役中華民國空軍地勤軍官，阿媽係幼稚園老師。佢喺兄弟姊妹入面排第3。

出道歷程 
徐佳瑩國中參加過校內歌唱比賽攞第2名，專科時期係管樂社打擊同指揮，曾喺中山醫學院附屬醫院實習，臺中榮總工作。大學期間參加過「校園金曲獎」比賽，攞咗「女生個人演唱組」演唱獎、「詞曲創作組」創作獎，參與過4張校園金曲合輯。

2008年徐佳瑩參加中視《超級星光大道》第三屆比賽，表現優異，喺初頭佢就話攞到獎金要開星光雞排店，亦作咗店歌，喺第6集時，以自創曲「《我身騎白馬》抒情版」攞到25分滿分嘅成績，係超級星光大道開播以嚟，最快攞到滿分嘅參賽者。8月15號，徐佳瑩喺總決賽入面攞到呢屆《超級星光大道》總冠軍，所以有發片機會，做咗歌手。

音樂風格 
徐佳瑩嘅歌詞創作，以細膩、獨特嘅方式敘事，喺歌入面融入臺灣嘅歌仔戲元素，創造一種似曾相識，但又耳目一新嘅感覺。靈活去用國語同閩南語文辭，將2種唔同語言文字邏輯串到一齊，自然而又順暢。曲式上，主歌節奏步調通常較快，副歌就多係明朗、抒情同較好記嘅旋律。喺伴奏同和聲部分，佢試圖創造出獨有嘅和絃進行方式，轉調方式同而家嘅流行音樂多有唔同。

歌唱經歷 

徐佳瑩跟過蘇通達學嘢，《身騎白馬》係2人合作嘅作品。

2009年5月29號，徐佳瑩發行個人首張創作專輯《LaLa首張創作專輯》。專輯喺第21屆金曲獎流行音樂類有6項入圍，同屆入圍總數目僅次張惠妹，入圍量喺所有報名嘅臺灣專輯入面居亞。專輯入圍獎項包括：最佳年度歌曲獎、最佳國語專輯獎、最佳作曲人獎、最佳新人獎、最佳編曲人獎同最佳單曲製作人獎。

2010年6月26號，徐佳瑩喺第21屆金曲獎攞咗最佳新人獎，亦係第一位從《超級星光大道》比賽畢業後攞到金曲獎嘅星光幫歌手。同年9月3號，徐佳瑩發行第2張國語大碟《極限》。

2012年6月6號，徐佳瑩發行第3張國語大碟《理想人生》，得到唔少海內外獎項，包括中華音樂人交流協會2012年度十大優良專輯暨單曲雙榜。2013年第24屆金曲獎，徐佳瑩以《理想人生》首次得到最佳國語女歌手獎嘅提名。

2014年6月13號，徐佳瑩發行第4張國語大碟《尋人啟事》，並喺2015年3月21號舉辦《日全蝕》臺北小巨蛋演唱會，係佢嘅首場小巨蛋個唱。同年，徐佳瑩以《尋人啟事》入圍第26屆金曲獎最佳年度歌曲獎、最佳國語專輯獎、最佳國語女歌手獎、最佳作曲人獎、最佳作詞人獎同最佳編曲人獎等6項大獎。

2016年1月，徐佳瑩加盟湖南衛視《我是歌手》第四季，為首發歌手。喺首場就演唱佢嘅代表作《失落沙洲》贏咗好多強敵，攞咗首期冠軍，參賽期間表現亮眼，攞到幾位原唱者嘅肯定，演唱歌曲點閱率居參賽歌手最多。最終喺4月8號總決賽對決李玟落敗，未能晉級為「終極歌王候選人」。賽後被邀幫幾部影視作品獻唱主題曲，並喺同年7月喺北京、上海、深圳等城市舉辦《日全蝕》巡迴演唱會。

2017年4月22號，徐佳瑩喺臺北小巨蛋舉辦《是日救星》巡迴演唱會，並喺同年5月開始先後喺高雄、香港、上海、馬來西亞等地舉辦《是日救星》大型巡演。同年12月27號，徐佳瑩發行第5張國語大碟《心裏學》，並以呢張專輯喺2018年6月23號攞咗第29屆金曲獎最佳國語女歌手獎同最佳國語專輯獎。

2020年1月，徐佳瑩再度加盟湖南衛視《歌手·當打之年》，為首發歌手，喺4月24號未能晉級總決賽第二輪。

2021年，徐佳瑩擔任選秀節目《聲林之王3》首席導師。

2022年6月22號，徐佳瑩發行睽違四年半嘅第6張國語大碟《給》，同年7月2號以呢張專輯先行單曲《以上皆非》攞咗第33屆金曲獎最佳單曲製作人獎。

個人生活 
徐佳瑩同導演比爾賈喺2014年公開拍拖，喺2018年8月登記結婚，並喺2020年12月6號生咗一個男仔。

音樂作品

錄音室專輯 

大碟
 《LaLa首張創作專輯》
 《極限》
 《理想人生》
 《尋人啟事》
 《心裏學》
 《給》

細碟
《「徐佳瑩的學生時代」ONE》
《「徐佳瑩的學生時代」TWO》
《「徐佳瑩的學生時代」THREE》
《「徐佳瑩的學生時代」FOUR》

現場專輯 
《繼續·理想人生》
《日全蝕》
《收•音》
《是日救星》

現場演出

演唱會／音樂分享會

大型典禮演出

影視作品

電視劇

電影配音

得獎紀錄

金曲獎

金馬獎

金音獎

中華音樂人交流協會

其他 
 2008年
 臺灣《第三屆〈超級星光大道〉 2008/08/15》：冠軍
 臺灣《Google熱門搜索榜 2008/12/09》：年度人物搜索第十名
 2009年
 星加坡《第15屆星加坡金曲獎 2009/11/06》：最佳新人獎、魅力新人i大獎
 臺灣《Yahoo奇摩搜索人氣大獎 2009/12/11》：創作新人女歌手獎
 星加坡《星加坡第3屆YouthBox音樂大典 2009/12/13》：最受歡迎新人獎
 2010年
 臺灣《Hit FM 年度十大專輯 2010/01/01》：Hit FM 2009年度十大專輯《LaLa首張創作專輯》
 中國大陸《第2屆蒙牛酸酸乳音樂風雲榜新人盛典 2010/01/11》：最佳唱作新人獎
 馬來西亞《第1屆MY Astro至尊流行榜頒獎典禮 2010/01/24》：至尊女新人、至尊金曲20《失落沙洲》
 星加坡＆馬來西亞《第1屆亞太網路金曲獎頒獎典禮 2010/03/19》：最受歡迎新人獎、最具潛力天后接班人獎
 中國大陸《第10屆華語音樂傳媒大獎 2010/05/14》：最佳國語女新人獎、最佳作曲人《身騎白馬》
 星加坡《第4屆 Freshmusic Awards 2010 2010/05/23》：最佳新人、最佳作曲人《身騎白馬》
 臺灣《2010 HITO流行音樂獎頒獎典禮 2010/05/31》：Hito聲猛新人
 香港《2010年度新城國語力頒獎禮 2010/08/07》：新城國語力新人王
 臺灣《音樂飆榜 2011/10/15》：音樂飆榜十大金曲《身騎白馬》
 2011年
 臺灣《Hit FM 年度十大專輯 2011/01/01》：Hit FM 2010年度十大專輯《極限》
 臺灣《Channel〔V〕2010年度音樂飆榜頒獎演唱會 2011/01/15》：音樂飆榜年度最佳創作女歌手、音樂飆榜年度十大金曲《極限》
 臺灣《2011超級巨星紅白藝能大賞 2011/02/02》：華語十大女歌手
 馬來西亞《第2屆MY Astro至尊流行榜頒獎典禮 2011/03/26》：至尊創作女歌手、至尊金曲20《懼高症》
 星加坡《星加坡e樂大賞2011 2011/03/29》：e樂最佳作曲《懼高症》 
 星加坡《第5屆 Freshmusic Awards 2011 2011/06/25》：讀者票選我最喜愛女歌手
 中國大陸《2010音樂先鋒榜 2011/04/09》：年度樂壇進步獎、年度先鋒創作新人歌手
 中國大陸《第9屆MusicRadio中國TOP排行榜 2011/04/24》：MusicRadio音樂之聲推薦唱片《極限》、港臺地區年度最佳金曲《懼高症》
 中國大陸《第11屆華語音樂傳媒大獎 2011/07/10》：最佳作曲人：徐佳瑩《懼高症》
 香港《2011年度YAHOO!搜索人氣大獎 2011/12/20》搜索臺灣區人氣合唱華語歌曲2011《自以為》
 香港《2011年度新城勁爆頒獎禮 2011/12/28》：新城勁爆國語歌曲獎《自以為》
 2012年
 香港《2011年度SINA Music樂壇民意指數頒獎禮 2012/1/4》：SINA Music 合唱國語歌曲大獎《自以為》
 星加坡《第6屆 Freshmusic Awards 2012 2012/08/05》：最佳合唱曲《自以為》
 中國大陸《第20屆中國歌曲排行榜頒獎禮 2012/12/29》：最佳作曲《你敢不敢》、年度最佳女歌手、年度最佳作詞《你敢不敢》、年度最佳專輯製作人《理想人生》、年度金曲《你敢不敢》
 2013年
 加拿大《2013年加拿大至HIT中文歌曲排行榜 2013/01/08》：全國推崇唱作人
 臺灣《第3屆全球流行音樂金榜 2013/04/08》：年度創作歌手、年度二十大金曲《不難》
 中國大陸《2012年度蒙牛綠色心情中國TOP排行榜 2013/04/25》：年度最佳創作女歌手、年度金曲《不難》
 星加坡《星加坡e樂大賞2013 2013/05/04》：e樂最佳女歌手
 臺灣《2013 HITO流行音樂獎頒獎典禮 2013/06/02》：Hito創作女歌手
 中國大陸《第6屆城市至尊音樂榜 2013/07/15》：年度至尊創作歌手獎、年度空中熱播單曲《不難》
 2014年
 香港《2014年度新城國語力頒獎禮 2014/08/26》：新城國語力女歌手獎、新城國語力歌曲獎《尋人啟事》
 中國大陸《第15屆華語音樂傳媒大獎 2014/12/30》：年度國語專輯《尋人啟事》、最佳國語女歌手、最佳製作人《尋人啟事》
 2015年
 臺灣《Hit FM 年度十大專輯 2015/01/01》：Hit FM 2014年度十大專輯《尋人啟事》
 臺灣《第5屆全球流行音樂金榜 2015/05/15》：年度二十大金曲《尋人啟事》
 臺灣《2015 HITO流行音樂獎頒獎典禮 2015/05/31》：Hit FM最愛歌手、Hito年度十大華語歌曲《尋人啟事》
 星加坡《第8屆 Freshmusic Awards 2015 2015/06/22》：年度10大單曲《尋人啟事》、年度10大專輯《尋人啟事》
 中國大陸《第8屆城市至尊音樂榜 2015/06/25》：年度至尊創作歌手獎
 中國大陸《2014年度MusicRadio中國TOP排行榜 2015/08/23》：年度最佳創作女歌手、年度金曲《尋人啟事》、年度最佳作詞《我是什麼》
 2016年
 中國大陸《我是歌手第四季 2016/04/08》：前六強
 2018年
 臺灣《Hit FM 年度十大專輯 2018/02/06》：Hit FM 2017年度十大專輯《心裏學》
 中國大陸《第22屆全球華語榜中榜 2018/04/15》：Channel [V] 年度金曲《到此為止》、榜中榜最受歡迎唱作人
 臺灣《2018 HITO流行音樂獎頒獎典禮 2018/06/03》：Hito年度十大華語歌曲《言不由衷》、Hit FM DJ最愛專輯《心裏學》、Hito作曲人《心裏學》
 星加坡《第11届 Freshmusic Awards 2018 2018/06/22》：年度10大專輯《心裏學》、年度10大單曲《言不由衷》、最佳女演唱人
 中國大陸《第18屆華語音樂傳媒大獎 2018/06/30》：年度國語女歌手
 中國大陸《2018全球華人歌曲排行榜 2018/08/29》：年度最佳女歌手、年度金曲《言不由衷》
 中國大陸《第12屆音樂盛典咪咕匯 2018/12/08》：年度十大金曲《言不由衷》、年度最佳突破歌手、咪咕音樂現場最佳表現獎
 2019年
 星加坡《第4屆 LAVENDER MUSIC AWARDS 2018 2019/01/01》：年度專輯《心裏學》、最佳創作歌手、最佳女歌手
 臺灣《第9屆流行音樂全金榜 2019/05/28》：Hit FM 聯播網推崇歌手、年度二十大金曲《言不由衷》
 2020年
 中國大陸《歌手·當打之年 2020/04/24》：第五名
 2021年
 中國大陸《第3屆騰訊音樂娛樂盛典 2021/12/11》：年度十大金曲《不捨》
 香港《2021 APMA亞洲流行音樂大獎 2021/12/27》：最佳作曲人《雛形》、年度TOP20金曲《雛形》
 2022年
 星加坡《第15屆 Freshmusic Awards 2022 2022/06/25》：年度10大單曲《以上皆非》
 臺灣《Apple Music 2022/12/08》：2022年百大最佳歌曲《以上皆非》

社會活動 
 2015年6月，代言臺灣血液基金會
 2018年7月，代言臺灣國際酷兒影展並任大使

引用

來源 
 星光啟示錄 非凡新聞週刊125期

StreetVoice部落格

佳瑩
臺灣女歌手
臺灣唱作人
臺中人